
Περίληψη 

πο παρόν δοκίµιο επιχειρείται ο σχεδιασμός προγράµµατος εκπαίδευσης 
ενηλίκων, µε τίτλο «Τεχνολογίες Επικοινωνίας και Πληροφορίας: ποιότητα ζωής 
στην τρίτη ηλικία». Αφού παρουσιαστούν τα χαρακτηριστικά της ομάδας στόχου, 
αναλύεται ο τρόπος διερεύνησης των εκπαιδευτικών αναγκών αυτής τῆς 
διακριτής ομάδας µε συγκεκριµένο τρόπο δειγματοληψίας και τεχνική συλλογής 
δεδοµένων. Στη συνέχεια προσδιορίζεται ο εκπαιδευτικός σκοπός και οι 
εκπαιδευτικοί στόχοι του προγράµµατος. Κατόπιν, περιγράφονται οι 
εκπαιδευτικές ενότητες του προγράµµατος, η διάρκεια κάθε ενότητας και οι 
εκπαιδευτικοί στόχοι που υπηρετούν. Εντέλει, προτείνεται τύπος και μοντέλο 
αξιολόγησης του προγράµµατος, βάσει του σκοπού και των στόχων του 


προγράµµατος. 


Εισαγωγή 

Το 2025 αναμένεται συνολικά πληθυσμός 1,2 δις ατόμων άνω των 60 χρόνων], 
γεγονός που αναδεικνύει τις παρούσες, αλλά και τις μελλοντικές ανάγκες µιας 
γοργά αναδυόµενης κοινωνικής ομάδας. Η γήρανση συνοδεύεται συχνά από 
διάφορα σωματικά και διανοητικά προβλήµατα, όπως είναι η επιδείνωση της 
υγείας και της γνωστικής λειτουργίας. Αυτές οι αλλαγές συμβάλλουν στην 
ανάπτυξη της κατάθλιψης και του άγχους και συνδέονται τις περισσότερες 
φορές µε την κοινωνική απόσυρση καιτην εξάρτηση”. 

Ἡ βιβλιογραφία δείχνει ότι τα καλά επίπεδα αυτοεκτίµησης, αυτο- 
αποτελεσµατικότητας και κοινωνικής υποστήριξης είναι στοιχεία δύναμης για 
τους ηλικιωμένους, ενώ η μοναξιά, η κατάθλιψη και το άγχος διαμορφώνουν τα 
κύρια σηµεία ευπάθειας, όπως αναφέρονται σε μελέτες για την ευημερία στην 


1γΝοτ]ιά ΗεαΙ{Π ΟτραπίζαΠοτ 2002, 6. 
2(018Ώπηαή οἱ απ]. 1999, 139-156. 

τρίτη Ὠὐλικίαὀ. Ἡ διαµόρφωση ποιότητας ζωής στην τρίτη ηλικία είναι 
συνδυασμός αρκετών παραγόντων, που σχετίζονται µε την πρόληψη και την 
αντιμετώπιση για τη διατήρηση της καλής φυσικής και ψυχικής υγείας, αλλά και 
την ενεργητική συµµετοχή του Πλικιωμένου σε ένα εξελισσόµενο τεχνολογικά 
περιβάλλον, σηµαντικά διαφορετικό από εκείνο που βίωσε στην παιδική και την 
ενήλικη ζωή του". 

Όσον αφορά στην κατεύθυνση της ενεργητικής συµµετοχής των ηλικιωμένων 
στα κοινωνικά δρώμενα µε τη χρήση Τεχνολογιών Επικοινωνίας και 
Πληροφορίας σημαντικές λύσεις φαίνεται να προτείνει η δια βίου μάθηση µε 
προγράµµατα σχετικά µε τις σύγχρονες μεθόδους επικοινωνίας και την 
προσφορά υπηρεσιών, την πρόληψη και την αρωγή, την υποστήριξη της 
φροντίδας, την ψυχαγωγία και την αυτοπεποίθηση, εν γένει την ενίσχυση και 
ικανοποίηση των ενδιαφερόντων των ηλικιωμένων». 

Πολλά χαρακτηριστικά της χρήσης υπολογιστών και του Διαδικτύου είναι 
δυνατόν να βελτιώσουν την ποιότητα ζωής των Πλικιωμένων. Για παράδειγµα, η 
επικοινωνία µέσω του Διαδικτύου µε άλλους ανθρώπους είναι βολική και 
οικονομικά προσιτή. Επίσης, η συµµετοχή σε διάφορους τύπους κοινωνικού ή 
πολιτικού ακτιβισμού στο διαδίκτυο µπορεί να συμβάλλει σε συναισθήματα 
αυτοπεποίθησης. Παράλληλα, είναι σηµαντική η συμβουλευτική για τη φυσική 
και ψυχική υγεία, η οποία έχει ιδιαίτερη αξία για πολλούς ηλικιωµένουςέ και 
µπορεί να προάγειτην αυτοπεποίθηση, μειώνοντας παράλληλα το άγχος. 

Οι ηλεκτρονικές αγορές, οι τραπεζικές συναλλαγές, τα παιχνίδια και η µάθηση 
είναι αποτελεσματικοί τρόποι για να εεπεραστούν ορισμένα «φυσικά 
μειονεκτήματα της γήρανσης. Συνολικά, φαίνεται ότι η χρήση ηλεκτρονικών 
υπολογιστών και του Διαδικτύου µπορεί να ενισχύσει τους ηλικιωμένους, να 
συμβάλλει στην ποιότητα ζωής τους και να βοηθήσει στην αντιμετώπιση των 
τυπικών ψυχικών και σωματικών δυσκολιών. Με αυτόν τον τρόπο η διαδικασία 
της γήρανσης µπορεί να γίνει ευκολότερη, καθώς οι ηλικιωμένοι αποκτούν 
ευκαιρίες να είναι περισσότερο ανεξάρτητοι, λιγότερο κοινωνικά απομονωμµένοι 
και πιο χαρούμενοι’. 


Οι Ὠὐλικιωµμένοι μπορούν να μάθουν αποτελεσματικά µε την κατάλληλη 
εκπαίδευση σε συναφή προγράµµατα να χρησιμοποιούν υπολογιστές και να 
περιηγούνται στο Διαδίκτυο, ενώ η ευκολία χρήσης αυτών των τεχνολογιών 
φαίνεται να είναι ανάλογη µε την πρακτική τους ἀσκησηδ. Ωστόσο, για να είναι 
αποτελεσματική η µάθησή τους, χρειάζεται αφενός ενθάρρυνση για την 
ενεργητική συµµετοχή τους, αφετέρου αξιοποίηση της υφιστάμενης γνώσης και 
εμπειρίας τους, όπως και αξιολόγηση του ιδιαίτερου τρόπου µε τον οποίο 
ανταποκρίνονται ατομικά στη μάθηση. Εφόσον διασφαλιστούν οι παραπάνω 
παράγοντες, είναι δυνατόν να αντιμετωπιστούν µε επιτυχία οι μηχανισμοί 


8 (αρτίπο οἱ π]. 2015, 217. 

4γΝοτ]ά Ηεα[Πι ΟτραπίζαΗοημ 2017, 12. 
5 Ώοζατά οἱ αἱ 2000, σσ. 63-76. 

6 Ῥατα]κ 2004, 269-378. 

7 οµαρίτα 2007, 477-484. 

8 Αάαπις οἱ αἱ 2005, 35-17. 


46 


άµυνας και παραίτησης που αναπτύσσουν οι ενήλικες κατά τη διαδικασία της 
μάθησης”. 


Το πρόγραµµα και οπληθυσµός-στόχος 

Το συγκεκριµένο υποθετικό πρόγραµµα «Τεχνολογίες Επικοινωνίας και 
Πληροφορίας: ποιότητα ζωής στην τρίτη ἠλικία» απευθύνεται σε άτοµα τῆς τρίτης 
ηλικίας, 65 ετών και άνω, ανεξαρτήτως προγενέστερων γνώσεων και δεξιοτήτων 
σε ζητήματα τεχνολογίας επικοινωνίας και πληροφορίας. Φορείς του 
προγράµµατος είναι η υπηρεσιακή µονάδα του δήµου ω, που ασκεί αρμοδιότητες 
σε θέµατα Δια Βίου ΝΜΙιάθησης, σε συνεργασία µετη Γενική Γραμματεία «Λια Βίου 
Μάθησης» -- Ιν. Διαρκούς Εκπαίδευσης Ενηλίκων του Ὑπουργείου Παιδείας (Ν. 
3879/2010). Επιπλέον, η χρήση των τεχνολογιών επικοινωνίας έγινε ζωτική για 
τη διατήρηση της κοινωνικής σύνδεσης κατά τη διάρκεια της πανδηµίας «ΟΝ1))- 
19. Οι ηλικιωμένοι ενήλικες (ηλικίας 3265 ετών) θεωρούνται ως ο πλέον 
ευαίσθητος πληθυσµός-στόχος, που διατρέχει κίνδυνο κλονισμού της ψυχικής 
υγείας, εξαιτίας της επιβαλλόμενης κοινωνικής απομόνωσης εξαιτίας των 
στρατηγικών περιορισμού του ιούτῦ͵ 


Διερεύνηση εκπαιδευτικών αναγκών - μέθοδος δειγματοληψίας 

Σε ένα πρόγραµµα που έχει ως σκοπό την παροχή εκπαίδευσης για τη βελτίωση 
της ποιότητας ζωής στην τρίτη ηλικία, έχει σηµασία πιθανώς να κατανοήσουμε 
τις ανάγκες των ἨΜὐλικιωμένων απὀ την άποψη της αναδιάρθρωσης των 
κοινωνικών δικτύων και των συστηµάτων κοινωνικής υποστήριξης. Τα 
κοινωνικά δίκτυα ενός ηλικιωμένου και τα συστήµατα κοινωνικής υποστήριξης 
γίνονται ασταθή στα γηρατειά και ως εκ τούτου είναι σηµαντικό καθήκον η 
αναδιάρθρωση της δοµής των κοινωνικών δικτύων, µε τα οποία είχε συνδεθεί 
στο παρελθόν ο Πλικιωμµένος. Στο βαθµό που µπορεί να λειτουργήσει θετικά η 
εκμάθηση, η συµµετοχή στις ευκαιρίες µάθησης αποτελεί µια καλή ευκαιρία για 
την αναδιάρθρωση τέτοιων συστηµάτων]. Τρος αυτή την κατεύθυνση φαίνεται 
να είναι σηµαντική η διερεύνηση των εκείνων των εκπαιδευτικών αναγκών 
ιδιαίτερα, που σχετίζονται µε την ένταξη, την αποδοχή και τους κοινωνικούς 
δεσμούς στην πυραμίδα αναγκών του ΜαδΙουντ2. 


Στο πλαίσιο της διερεύνησης των εκπαιδευτικού αναγκών του πληθυσμού- 
στόχου, δηλαδή των εν δυνάµει συμμετεχόντων και εξετάζοντας τις ανάγκες της 
κοινωνικής ομάδας της τρίτης Πλικίας σε κλειστό γεωγραφικό πλαίσιο, όπως 
είναι τα όρια ενός δήµου, χρειάζεται: 

ο Να διερευνηθούν οι εκπαιδευτικές ανάγκες που σχετίζονται µε την 
ένταξη την αποδοχή και τους κοινωνικούς δεσμούς των Ηλικιωμένων στο στενό 
οικογενειακό και ευρύτερο κοινωνικό περιβάλλον τους. 


»Κόκκος 2005, 10. 

10Ἠααςο 2021, «25010. 

1 Ἠοτί απά (11ςαςΚκ 2006, 465. 
12Βεργίδης 2008, 28. 

ο Να διερευνηθούν οι υπάρχουσες γνώσεις ή δεξιότητες των ηλικιωμένων 
της συγκεκριμένης ομάδα γενικότερα, και ειδικότερα σε ζητήματα που 
σχετίζονται µε τη χρήση του ηλεκτρονικού υπολογιστή και νέων τεχνολογιών. 

ο Να διερευνηθούν οι πεποιθήσεις τους και τις στάσεις τους σε ότι αφορά 
στη χρήση νέων τεχνολογιών γενικότερα, ηλεκτρονικού υπολογιστή ειδικότερα, 
καθώς η θετική στάση τῆς τρίτης ηλικίας απέναντι στη χρήση νέων τεχνολογιών 
δεν είναι δεδομένη, ιδιαίτερα όταν προσδοκάται η ανθρώπινη αλληλεπίδραση”. 

ο Να διερευνηθούν στα πλαίσια τῆς συστηµικής προσέγγισης σε ποιο 
βαθµό η εκπαίδευση στις νέες τεχνολογίες µπορεί να συμβάλλει στη βαθύτερη 
ανάγκη για προσαρμογή σε νεωτερικά περιβάλλοντα µε τεχνολογικές 
απαιτήσεις". 


Προκειμένου να διερευνηθούν τα παραπάνω, χρησιµοποιείται η μέθοδος της 
ημικατευθυνόµενης ή ημιδοµηµένης συνέντευξης µε βασικές ερωτήσεις που 
αναδιαμορφώνονται βάσει της εξέλιξης της συνέντευξης και συνέντευξη σε 
ζητήματα κλειδιά]. Ἡ ημιδοµηµένη συνέντευξη είναι µια μέθοδος ποιοτικής 
έρευνας, που χρησιµοποιείται συχνότερα στις κοινωνικές επιστήµες. Αντίθετα 
από τη δομημένη συνέντευξη η οποία έχει συγκεκριµένο σύνολο ερωτήσεων που 
δεν επιτρέπει οποιαδήποτε εκτροπή, η ημιδομηµένη συνέντευξη, επιτρέπει την 
εμφάνιση νέων ιδεών κατά τη διάρκεια της συνέντευξης ως αποτέλεσµα αυτού 
που λέει ο ερωτώµμενος. Ο συνεντευκτής σε µια ημιδοµηµένη συνέντευξη 
εργάζεται µε ένα γενικό πλαίσιο θεμάτων που πρέπει να διερευνηθούν]6. Στην 
προκειμένη περίπτωση η ημιδοµηµένη συνέντευξη είναι δυνατόν να αποκαλύψει 
µη ρητές ή λανθάνουσες εκπαιδευτικές ανάγκες"’. 


Εκπαιδευτικός σκοπός και στόχοι 

Ο σκοπός του προγράµµατος είναι η εκπαίδευση ατόμων της τρίτης ηλικίας στη 
χοήση των ηλεκτρονικών υπολογιστών για τη βελτίωση της ποιότητας ζωής 
τους. Συναφή προγράµµατα εντάσσονται στη γενική κατηγορία χρήση των 
μαθηματικών και των ηλεκτρονικών υπολογιστών". 

Οι στόχοι του προγράµµατος, όπως προσδιορίζονται στο πλαίσιο του 
εκπαιδευτικού σκοπού1’, έχουν ως εξής: 


1, Να µάθουν οι εκπαιδευόµενοι να χειρίζονται ηλεκτρονικό υπολογιστή. 

2 Να περιηγούνται στο διαδίκτυο, να δραστηριοποιούνται µέσω αυτού 
κοινωνικά και να ενημερώνονται για το κοινωνικό-πολιτικό τους περιβάλλον µε 
ειδήσεις. 

ὃν Να ενημερώνονται για ζητήματα σχετικά µε τη φυσική και ψυχική τους 
υγεία. 


ἸΦασνάκη κ.ά. 2012, 91-37. 
ΜΒεργίδης 2008, 90-51. 
1δΒεργίδης 2008, σσ. 30-31. 

16 Ἠάννατάς απά Πο]απά 2013, 2-3. 
17Βεργίδης 2008, 55. 

Ι8Βεργίδης, 2008, 49. 

1Ίορείς, 1900, 165. 

4. Να προβαίνουν µε ασφάλεια σε ηλεκτρονικές αγορές. 


5 Να χρησιμοποιούν το ηλεκτρονικό ταχυδρομείο και άλλες μορφές 
επικοινωνίας. 
6. Να ψυχαγωγούνται µε ηλεκτρονικά παιχνίδια κατάλληλα για την τρίτη 


ηλικία ή οππο παραστάσεις και εκδηλώσεις. 


Οι ενότητες του προγράµµατος 


Τεχνολογίες Επικοινωνίας και Πληροφορίας: ποιότητα ζωής στην τρίτη 
ηλικία 


Ενότητες προγράµµατος 

Α/Α | Θεματολογία Χρόνος 

1. Εισαγωγή (θεωρία) 30’ 

9, Γνωριμία και χρήση υπολογιστών και νέων | 7ω 
τεχνολογιών. (θεωρία και επίδειξη δυνατοτήτων - 
πρακτική) 

ος Αντιμετώπιση καθημερινών αναγκών µέσω | ζω 


διαδικτύου και ηλεκτρονικές αγορές (ε-δπορρίπρ) 
(θεωρία και πρακτική) 


4. Επικοινωνία (επιαί]-5ΚΥΡθ), κοινωνικά δίκτυα (θεωρία | 4ω 
και πρακτική) 

δ. Ψυχαγωγία (Ὀταῖη «Παϊπίης {οτ αἁι]ίςοβοοκς- | 4ω 
ἀοννπ]οδάίπς) (θεωρία και πρακτική) 

6. Οθόνες αφής -Ταβ]εί 2ω 

γα Ανασκόπηση και κλείσιμο προγράµµατος 30) 

Σύνολο ωρών 25ω 


Στην πρώτη ενότητα του προγράµµατος γίνεται ηµίωρη θεωρητική εισαγωγή 
στη χρήση υπολογιστών και αναφορά στη συμβολή τους στις καθημερινές 
ανάγκες των εκπαιδευοµένων για επικοινωνία, διάδραση και την ενημέρωσή 
τους για ζητήματα που σχετίζονται τη φυσική και ψυχική υγεία τους. Στόχος της 
θεωρητικής εισαγωγής είναι να επιδείξει τη συνολική εικόνα µετον απλούστερο 
δυνατό τρόπο και να κεντρίσει το ενδιαφέρον των εκπαιδευοµένων στη χρήση 
του υπολογιστή για τις προσωπικές και πρακτικές τους ανάγκες. 

Στη δεύτερη επτάωρη ενότητα γίνεται η πρώτη γνωριμία µετους ηλεκτρονικούς 
υπολογιστές. Επίσης, γίνεται επίδειξη του τρόπου µε τον οποίο λειτουργούν και 
των τρόπων µε τους οποίους µπορεί να τους ενεργοποιήσει και να τους 
απενεργοποιήσει ο χειριστής-εκπαιδευόµενος και πρακτική εφαρµογή των 
ανωτέρω απὀ τους εκπαιδευόµενους. Κατόπιν γίνεται εκπαίδευση στη 
δημιουργία φακέλων και στη διαδικασία της αρχειοθέτησης. Εντέλει, γίνεται 
εισαγωγική επίδειξη της λειτουργίας του διαδικτύου και του τρόπου οπ]πο 
σύνδεσης, της δυνατότητας για έρευνα και των δυνατοτήτων ηλεκτρονικής 
επικοινωνίας. Ακολουθεί πρακτική εκπαίδευση στην αναζήτηση µέσω 

διαδικτύου µε φυλλομετρητή (Ότοννςετ). Η παρούσα ενότητα ευθυγραμµίζεται µε 
τον εκπαιδευτικό στόχο εκμάθησης χειρισμού των υπολογιστών. 

Στην τρίτη επτάωρη ενότητα αναλύεται σε θεωρητικό και πρακτικό επίπεδο το 
ζήτημα της αντιμετώπισης καθημερινών αναγκών µέσω του διαδικτύου. 
Διατυπώνονται οι καθημερινές ανάγκες που μπορούν να εξυπηρετηθούν, όπως 
η επικοινωνία, η ηλεκτρονική αγορά, οι πληρωμές λογαριασμών η διασύνδεση 
και η επικοινωνία. Καλούνται επίσης, να συνδεθούν µε το ο-ἰαχί5δ για τη 
φορολογική τους ενηµέρωση και πληρωμή οφειλών (ΔΕΗ, τηλεφωνικές εταιρείες 
και συναφείς οργανισμοῦ. Καταρτίζονται, επίσης, σε ζητήματα ηλεκτρονικής 
αγοράς, σύνθετης διαδικασίας μεν, ωστόσο ανακουφιστικής για όσους έχουν 
Φυσική δυσχέρεια μετακίνησης. Ἐντοπίζονται οι κίνδυνοι ηλεκτρονικής 
εξαπάτησης και τα µέτρα προφύλαξης προκειµένου να γίνονται µε ασφάλεια οι 
ηλεκτρονικές αγορές, όπως άλλωστε διατυπώνεται στους εκπαιδευτικούς 
στόχους. 

Στην τέταρτη τετράωρη ενότητα οι εκπαιδευόµενοι καλούνται να συνδεθούν στο 
διαδίκτυο και να φτιάξουν τον προσωπικό τους λογαριασμό ηλεκτρονικού 
ταχυδρομείου, να γράψουν και να στείλουν επια!| σε άλλους εκπαιδευόµενους 
και να συνδεθούν µαζί τους ζωντανά µέσω κατάλληλων προγραμμάτων, όπως 
είναι για παράδειγµα το 5ΚΥΡε. Επίσης, καλούνται να αναζητήσουν και να 
συνδεθούν µε κοινωνικά δίκτυα. Ἡ τέταρτη ενότητα πληροί τον στόχο της 
επικοινωνίας και της κοινωνικής δραστηριοποίησης µέσω του διαδικτύου. 

Στην πέµπτη τετράωρη ενότητα οι εκπαιδευόµενοι καλούνται να αναζητήσουν 
ειδήσεις και παιχνίδια ειδικά σχεδιασμένα για την όξυνση του νου και της 
µνήµης, ηλεκτρονικά βιβλία για διάβασμα και να ανακτήσουν ψυχαγωγικές 
παραστάσεις της προτίμησής τους ή ανάλογα µουσικά σύνολα διαθέσιµα στο 
διαδίκτυο. Επίσης, καλούνται να αναζητήσουν και να ανακτήσουν πληροφορίες 
σχετικές µε την φυσική και ψυχική τους υγεία. Μέσω της πέμπτης ενότητας 
πληρούνται οι εκπαιδευτικοί στόχοι της περιήγησης στο διαδίκτυο για 
ενηµέρωση και διασκέδαση, αλλά και της ενημέρωσης σχετικά µε προβλήµατα 
φυσικής και ψυχικής υγείας. 

Στην έκτη δίωρη ενότητα οι εκπαιδευόµενοι, εφαρμόζουν τις ήδη αποκτηµένες 
γνώσεις τους σε τεχνολογίες οθονών αφής (ἰαβΙεί) και έξυπνα τηλέφωνα 
(πιατίρΠοπθ). Όι εκπαιδευτικοί στόχοι που πληρούνται στη συγκεκριμένη 
ενότητα είναι η χρήση νέων τεχνολογιών για επικοινωνία, ενηµέρωση και 
διασκέδαση. 

Στην τελευταία ηµίωρη ενότητα γίνεται ανασκόπηση και κλείσιμο του 
προγράµµατος µε παράλληλη συζήτηση για ζητήματα που απασχολούν 
προσωπικά τους ἐεκπαιδευόµενους. 


Τύπος και μοντέλο αξιολόγησης του προγράµµατος 

Ἡ αξιολόγηση ενός προγράµµατος είναι συστηματική ερευνητική μέθοδος 
συλλογής, ανάλυσης και χρήσης πληροφοριών για την απάντηση σε ερωτήματα 
σχετικά µε πολιτικές και προγράµµατα, ιδίως σε ότι σχετίζεται µε την 
αποτελεσµατικότητά τους. Τόσο στον δηµόσιο όσο και στον ιδιωτικό τοµέα, οι 
ενδιαφερόμενοι θέλουν να γνωρίζουν εάν τα προγράµµατα που υλοποιούν, 
παράγουν το επιδιωκόμενο αποτέλεσµα. Ενώ η αξιολόγηση του προγράµµατος 


50 


επικεντρώνεται αρχικά στην παραγωγή του επιθυμητού αποτελέσματος, 
σημαντικές εκτιμήσεις συχνά περιλαμβάνουν ζητήματα πιθανής βελτίωσης ενός 
προγράµµατος. Ο ρόλος του αξιολογητή είναι να απαντήσει, μελετώντας τις 
πληροφορίες, σετέτοιου είδους ερωτήματα, ωστόσο πιθανώς ο καλύτερος τρόπος 
αξιολόγησης είναι η κοινή έρευνα αξιολογητών και ενδιαφερομένων, δηλαδή µια 
συμμετοχική αξιολόγηση, ὥστε να επιτευχθεί συναίνεση για τη διατύπωση 
αξιολογικών κρίσεων”. 

Για το συγκεκριµένο πρόγραμμα επιλέχθηκε η απολογιστική αξιολόγηση, που 
επικεντρώνεται στην αξιολόγηση των αποτελεσμάτων και διενεργείται 
προκειµένου να εξαχθούν συμπεράσματα και να διατυπωθούν κρίσεις σχετικές 
µε την αξία του. Δεδομένου ότι στον συγκεκριµένο τύπο αξιολόγησης είναι 
σηµαντικό να περιλαμβάνονται δεδοµένα σχετικά µε το περιεχόµενο και τη 
διαδικασία εφαρµογής, χωρίς τις συγκεκριµένες πληροφορίες είναι δύσκολη η 
ερμηνεία των αποτελεσμάτων, όπως και των παραγόντων που υπήρξαν 
καθοριστικοί για την εμφάνιση τους2. 

Όσον αφορά στη σχετική θέση του αξιολογητή, επιλέχθηκε ο τύπος τῆς 
εξωτερικής αξιολόγησης, καθώς ο εξωτερικός αξιολογητής δεν εξαρτάται από 
τον οργανισμό ή τον φορέα υλοποίησης του προγράµµατος, «δε δεσμεύεται από 
τα αποτελέσµατα τῆς αξιολόγησης» και αναφέρεται ότι διαθέτει «σφαιρικότερη 
αντίληψη για το υπό αξιολόγηση πρόγραμμα»3. 

Το μοντέλο αξιολόγησης που επιλέχθηκε είναι το ϱ1ΡΡ, µε έμφαση στην 
καταγραφή των ενεργειών, κατάλληλο για την απολογιστική αξιολόγηση”. Στο 
συγκεκριµένο μοντέλο προσανατολισμού στην παραγωγή αποφάσεων, η 
αξιολόγηση του προγράµµατος ορίζεται ως η «συστηματική συλλογή 
πληροφοριών σχετικά µε τις ὃραστηριότητες, τα χαρακτηριστικά και τα 
αποτελέσµατα των προγραμμάτων, ὥστε να εκφέρονται αξιολογικές κρίσεις 
σχετικά μὲ το πρόγραµµα, να βελτιώνεται η αποτελεσματικότητα του 
προγράµµατος και να Λαμβάνονται αποφάσεις σχετικά µε μὲελλοντικούς 
προγραμματισμούς»2. Σχεδιασµένο για να βοηθά στη λήψη τεκμηριωµένων 
αποφάσεων, το (1ΙΡΡ είναι µια δημοφιλής προσέγγιση αξιολόγησης σε 
εκπαιδευτικά περιβάλλονταξ. Αυτή η προσέγγιση, η οποία αναπτύχθηκε στα 
τέλη της δεκαετίας του 1960, επιδιώκει να βελτιώσει τον εκπαιδευτικό 
προγραμματισμό και επιτρέπει επιµέρους αξιολογήσεις και παρεμβάσεις σε 
κάθε στάδιο εφαρµογής του εκπαιδευτικού προγράµµατος. 


Συμπεράσματα 
Δεδομένου ότι οι τεχνολογίες διαδικτύου είναι ζωτικής σημασίας για την 
ευηµερία και αυτοεκτίµησης, όπως και για την ποιότητα ζωής στην τρίτη ηλικία, 


20Βεργίδης και Καραλής 2008, 166. 
2Ι.Βεργίδης και Καραλής 2008, 136. 
22ΚΠΟχΧ 2002, 267. 

3 Βεργίδης και Καραλής 2008, 141-142. 
Ἀ Βεργίδης και Καραλής 2008, 152. 

25 Ρραΐΐοη 1997, 23. 

26 7ΠαπΠΡ εί αἰ. 2011, 57-85. 

στο παρόν δοκίμιο επιχειρήθηκε ο σχεδιασμός προγράµµατος εκπαίδευσης 
ενηλίκων, µε τίτλο «Τεχνολογίες Επικοινωνίας και Πληροφορίας: ποιότητα ζωής 
στην τρίτη ηλικία», διαρκείας 25 ωρών. Παρουσιάστηκαν τα γενικά 
χαρακτηριστικά του πληθυσμού-στόχου και ο τρόπος διερεύνησης των 
εκπαιδευτικών αναγκών διακριτής ομάδας ατόμων τρίτης ηλικίας µε 
ημικατευθυνόµενη ή ημιδοµηµένη συνέντευξη και συνέντευξη σε ζητήματα 
κλειδιά. Στη συνέχεια προσδιορίστηκε ο εκπαιδευτικός σκοπός και οι 
εκπαιδευτικοί στόχοι του προγράµµατος. Κατόπιν, περιγράφηκαν οι 
εκπαιδευτικές ενότητες του προγράµµατος, η διάρκεια κάθε ενότητας και οι 
εκπαιδευτικοί στόχοι που υπηρετούν. Εντέλει, προτάθηκε ὡς τύπος και μοντέλο 
αξιολόγησης του προγράµµατος η απολογιστική αξιολόγηση και το μοντέλο 
(1ΡΡ. 

